CELEX: 32015R1609
Language: sl
Date: 2015-09-24 00:00:00
Title: Izvedbena uredba Komisije (EU) 2015/1609 z dne 24. septembra 2015 o odobritvi propikonazola kot obstoječe aktivne snovi za uporabo v biocidnih proizvodih 7. vrste proizvodov (Besedilo velja za EGP)

25.9.2015   
            
            
               SL
            
            
               Uradni list Evropske unije
            
            
               L 249/17
            
         IZVEDBENA UREDBA KOMISIJE (EU) 2015/1609
   z dne 24. septembra 2015
   o odobritvi propikonazola kot obstoječe aktivne snovi za uporabo v biocidnih proizvodih 7. vrste proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti tretjega pododstavka člena 89(1) Uredbe,
   ob upoštevanju naslednjega:
   
               (1)
            
            
               Delegirana uredba Komisije (EU) št. 1062/2014 (2) določa seznam obstoječih aktivnih snovi, ki jih je treba oceniti zaradi njihove morebitne odobritve za uporabo v biocidnih proizvodih. Navedeni seznam vključuje propikonazol.
            
         
               (2)
            
            
               Opravljena je bila ocena propikonazola glede uporabe v 7. vrsti proizvodov (sredstva za zaščito (ohranitev) prevlek), kot je opredeljena v Prilogi V k Uredbi (EU) št. 528/2012.
            
         
               (3)
            
            
               Finska, ki je bila imenovana za ocenjevalni pristojni organ, je 6. novembra 2013 Komisiji predložila poročilo o oceni skupaj s priporočili.
            
         
               (4)
            
            
               V skladu s členom 7(1)(b) Delegirane uredbe (EU) št. 1062/2014 je Odbor za biocidne pripravke ob upoštevanju sklepov pristojnega ocenjevalnega organa 4. decembra 2014 oblikoval mnenje Evropske agencije za kemikalije.
            
         
               (5)
            
            
               Iz tega mnenja je razvidno, da je za biocidne proizvode, ki se uporabljajo za 7. vrsto proizvodov in vsebujejo propikonazol, mogoče pričakovati, da izpolnjujejo zahteve iz člena 19(1)(b) Uredbe (EU) št. 528/2012, če so izpolnjeni nekateri pogoji glede njihove uporabe.
            
         
               (6)
            
            
               Zato je primerno propikonazol odobriti za uporabo v biocidnih proizvodih 7. vrste proizvodov, pod pogojem, da je to v skladu z nekaterimi specifikacijami in pogoji.
            
         
               (7)
            
            
               Ker propikonazol izpolnjuje merila iz Priloge XIII k Uredbi (ES) št. 1907/2006 Evropskega parlamenta in Sveta (3) za razvrstitev kot zelo obstojna snov (vP) in merila iz Priloge I k Uredbi (ES) št. 1272/2008 Evropskega parlamenta in Sveta (4) za razvrstitev kot povzročitelj preobčutljivosti kože iz kategorije 1, bi morali biti izdelki, ki so tretirani s propikonazolom ali ga vsebujejo, ustrezno označeni, ko se dajo v promet.
            
         
               (8)
            
            
               Pred odobritvijo aktivne snovi bi bilo treba zagotoviti ustrezno obdobje, ki bo zainteresiranim stranem omogočilo, da sprejmejo potrebne pripravljalne ukrepe za izpolnitev novih zahtev.
            
         
               (9)
            
            
               Ukrepi iz te uredbe so v skladu z mnenjem Stalnega odbora za biocidne pripravke –
            
         SPREJELA NASLEDNJO UREDBO:
   Člen 1
   Propikonazol se odobri kot aktivna snov za uporabo v biocidnih proizvodih 7. vrste proizvodov, pri čemer se upoštevajo specifikacije in pogoji iz Priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 167, 27.6.2012, str. 1.
   
      (2)  Delegirana uredba Komisije (EU) št. 1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi iz Uredbe (EU) št. 528/2012 Evropskega parlamenta in Sveta (UL L 294, 10.10.2014, str. 1).
   
      (3)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).
   
      (4)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).
   
      PRILOGA
      
                  Splošno ime
               
               
                  Ime po IUPAC
                  Identifikacijska številka
               
               
                  Minimalna stopnja čistosti aktivne snovi (1)
                  
               
               
                  Datum odobritve
               
               
                  Datum prenehanja veljavnosti odobritve
               
               
                  Vrsta proizvoda
               
               
                  Posebni pogoji
               
            
                  propikonazol
               
               
                  Ime po IUPAC:
                  1-[[2-(2,4-diklorofenil)-4-propil-1,3-dioksolan-2-il]metil]-1H-1,2,4-triazol
                  št. ES: 262-104-4
                  št. CAS: 60207-90-1
               
               
                  960 g/kg
               
               
                  1. december 2016
               
               
                  30. november 2026
               
               
                  7
               
               
                  Pri oceni proizvoda je treba posebno pozornost nameniti vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki pa ni bila obravnavana v oceni tveganja aktivne snovi na ravni Unije.
                  Za biocidne proizvode se dovoljenja izdajo pod naslednjimi pogoji:
                  
                              (1)
                           
                           
                              za industrijske ali poklicne uporabnike se vzpostavijo postopki varnega ravnanja in primerni organizacijski ukrepi. Če izpostavljenosti ni mogoče zmanjšati na sprejemljivo raven z drugimi načini, se proizvodi uporabljajo z ustrezno osebno zaščitno opremo;
                           
                        
                              (2)
                           
                           
                              na oznakah in, če so na voljo, varnostnih listih proizvodov, se zaradi tveganj za tla navede, da je treba sprejeti ukrepe za zaščito tal med nanašanjem ohranjenih zmesi na prostem, da se preprečijo izgube in čim bolj zmanjšajo emisije v okolje, razen če se lahko dokaže, da je tveganja mogoče zmanjšati na sprejemljivo raven z drugimi načini.
                           
                        
                              (3)
                           
                           
                              proizvodi se zaradi tveganj za vodno okolje ne smejo odobriti za zaščito zmesi, ki se uporabljajo pri nanašanju na prostem na mineralne površine, razen če se lahko dokaže, da je tveganja mogoče zmanjšati na sprejemljivo raven z drugimi načini.
                           
                        Tretirani izdelki se lahko dajejo v promet pod naslednjim pogojem:
                  oseba, ki je odgovorna za dajanje izdelka, ki je tretiran s propikonazolom ali ga vsebuje, v promet, zagotovi, da so na oznaki tega tretiranega proizvoda navedene informacije iz drugega pododstavka člena 58(3) Uredbe (EU) št. 528/2012.
               
            
         (1)  Čistost, navedena v tem stolpcu, je bila minimalna stopnja čistosti aktivne snovi, uporabljene za oceno v skladu s členom 16(2) Direktive št. 98/8/ES. Čistost aktivne snovi v proizvodu, danem na trg, je lahko enaka ali drugačna, če je dokazano tehnično enakovredna aktivni snovi iz ocene.